Mestská  časť  Bratislava – Nové  Mesto, Junácka  ul. č. 1, Bratislava 

Z á p i s n i c a

z  1. zasadnutia Miestnej  rady  mestskej  časti Bratislava-Nové Mesto, ktoré  sa konalo dňa  3. 2. 2015

Prítomní:  Mgr. Kusý, Ing. Kollárik, Ing. Mgr. Baník, Ing. Winkler, Ing. Dubravec, JUDr. Mikulec, Ing. Galamboš, Ing. Gašpierik, Mgr. Pfundtner, Ing. Bielik, MUDr. Dubček, Ing. Vítková, Ing. Haile, Mgr. Tettinger

Rokovanie  1. zasadnutia Miestnej rady mestskej časti Bratislava-Nové Mesto o  9,00 hod. otvoril  a  viedol  Mgr. Rudolf   Kusý - starosta  mestskej časti. 

	V úvode rokovania starosta MČ B-NM  predstavil Ing. Stanislava Winklera, poslanca MZ MČ B-NM povereného dňom 1. 2. 2015 zastupovaním starostu MČ B-NM. Dňom 9. 2. 2015 starosta MČ vymenuje do funkcie prednostu MÚ B-NM Ing. Mgr. Ľubomíra Baníka. Súčasný prednosta MÚ B-NM Ing. Ľudovít Kollárik bude naďalej pôsobiť na MÚ B-NM vo funkcii poradcu starostu MČ B-NM. Zároveň prítomným členom MR starosta predstavil Ing. Michala Haileho, riaditeľa kancelárie starostu MČ B-NM.

Miestna rada zvolila za overovateľa zápisnice a uznesení  Ing. Jozefa Bielika (uznesenie č. 01/01).

Miestna rada schválila predložený návrh programu rokovania s pripomienkou: do programu rokovania zaradiť body -  „Návrh na vyhlásenie obchodnej verejnej súťaže na uzatvorenie nájomnej zmluvy na prenájom nebytových priestorov na Račianskej č. 87 v Bratislave“, „Správa o činnosti Kancelárie pre participáciu,  informovanie o realizácii projektov participatívneho rozpočtu za rok 2014 a o procese participatívneho rozpočtu pre rok 2015“, „Návrh splnomocnenca Miestneho zastupiteľstva MČ B-NM pre medzinárodné vzťahy“, „Návrh na uplatnenie predkupného práva – DÔVERA zdravotná poisťovňa, a.s.“ a „Návrh na vyhlásenie obchodnej verejnej súťaže na uzatvorenie Nájomnej zmluvy na prenájom časti spoločenského domu „Vernosť“ a parc. č. 13528“ a „Návrh členov Komisie pre činnosť EKO-podniku VPS (ústny poslanecký návrh)“ (uznesenie č. 01/02).

V zmysle Rokovacieho poriadku MR MČ B-NM sa členom MR doručujú materiály na rokovanie elektronickou poštou formou oznámenia linky a nahrané na CD nosičoch. Ing. Gašpierik a Mgr. Pfundtner  požiadali  o doručovanie zviazaných materiálov v písomnej forme.
	  
Miestna  rada prerokovala predložené materiály  v  tomto poradí:

1
1.	Správa o plnení uznesení Miestnej rady mestskej časti Bratislava-Nové Mesto

	Správu predložil Ing. Kollárik, prednosta MÚ B-NM. Uviedol, že trvá plnenie uznesení a splnené  boli uznesenia  podľa  predtlače. Po preskúmaní správy o kontrole plnenia uznesení MR MČ B-NM miestny kontrolór k vyhodnoteným uzneseniam predložil súhlasné stanovisko. 
Miestna rada prijala uznesenie č. 01/03.

2.	Návrh investičných akcií  mestskej časti Bratislava-Nové Mesto na r. 2015

Spracovateľom materiálu je Ing. Mgr. Baník, poverený vedením odd. výstavby a investícií.
Mgr. Kusý uviedol, že návrh bol prerokovaný vo všetkých komisiách MZ MČ B-NM.     Požiadal poslancov MR o predloženie návrhov a pripomienok, ktoré žiadajú premietnuť do rozpočtu MČ B-NM. 

Ing. Vítková 
-  v  kapitálových výdavkoch - vzdelávanie - požiadala o  navýšenie finančných  prostriedkov na realizáciu Materskej školy Za kasárňou, hrubá stavba z 200.000 € na výšku 300.000 €;
- opätovne zapracovať do investičných akcií vybudovanie Materského centra v Mierovej kolónii.
Starosta MČ navrhol realizáciu MŠ Za kasárňou z 200.000 € na výšku 400.000 €, z textu v materiáli vyňať text „hrubá stavba“.    

Mgr. Pfundtner 
- požiadala pokračovať v akciách z minulého volebného obdobia - skultúrnenie verejného priestranstva Čremchova - Záruby. V r. 2014 bolo z rozpočtu vyčlenených 9.000 € na projektovú dokumentáciu a následnú realizáciu, ktoré sa  nečerpali.
-  zároveň požiadala o riešenie svojej písomnej interpelácie predloženej na MZ MČ B-NM dňa 9. 9. 2014, predmetom ktorej bolo zorganizovanie stretnutia vo veci Tupého ul. z dôvodu rekonštrukcie mostíka a havarijnej situácie na predmetnej ulici spôsobenej trvalou rozkopávkou cesty pri prebiehajúcej i plánovanej výstavbe. 
Starosta MČ  navrhol na revitalizáciu verejného priestranstva Čremchová vyčleniť 15.000 € a uviedol, že v kapitálových výdavkoch - výstavba a investície je vyčlenených 10.000 € na PD a rekonštrukciu nadjazdu nad železnicou na Tupého ulici. 
Úloha:
Uskutočniť stretnutie s vlastníkmi pozemkov, obyvateľmi územia Tupého ulice, zástupcami Železničnej spoločnosti Cargo Slovakia, a.s., za účasti zástupcov MÚ B-NM, Magistrátu hl. m. SR Bratislavy a developerov pôsobiacich v území.	Z.:  Ing. Kollárik

Ing. Galamboš
- požiadal o doplnenie do rozpočtu prechod cez železnicu Račianska - Tehelná;
- doplniť realizáciu prekládky kanalizácie na Neronetovej ulici;
- doplniť realizáciu terénnych úprav ihriska na školskom dvore ZŠ s MŠ Sibírska;
- požiadal o vysvetlenie položky 7.000 € na rekonštrukciu domu na Makovického ulici;
- požiadal o vysvetlenie položky 10.500 € na uzavretie vnútrobloku Kalinčiakova/Trnavská;
- požiadal v rámci revitalizácie Školak klubu Riazanská realizovať nový asfaltový povrch na ihrisko a nový povrch na bežeckú dráhu.

2

Starosta MČ vysvetlil situáciu v súvislosti s prechodom cez železnicu, MČ nemôže vydať stavebné povolenie, nakoľko železnice ako vlastník pozemku neudelili MČ súhlas.
Prekládka kanalizácie na Neronetovej ulici bude doplnená vo výške 9.000 €.  
Položka vo výške 7.000 € je navrhnutá na projektovú dokumentáciu rekonštrukcie tohto objektu na Makovického ul. s tým, že bude naďalej využitý na pôvodný účel, teda kultúrne, resp. komunitné centrum vzhľadom na jeho umiestnenie, stav a parkovacie možnosti. Tohto roku sa zrekonštruuje bývalé osvetové stredisko na Ovručskej ulici. 
MČ financovala uzavretie všetkých vnútroblokov medzi Bajkalskou, Trnavskou a Vajnorskou ulicou. Vnútroblok Kalinčiakova/Trnavská ostáva ako jediný vnútroblok, v ktorom nedošlo k uzavretiu, ako ochrane obyvateľov pred asociálmi a prostitútkami.

Mgr. Pfundtner  požiadala o informáciu v súvislosti s vybudovaním parkovacieho systému, či MČ má ucelenú koncepciu na zónu parkovania Račianska - Vajnorská. 
Starosta MČ zodpovedal, že MČ B-NM má už 2 roky spracovanú dokumentáciu parkovania na zónu Kramáre a celú oblasť od Trnavského mýta po PCC. Zároveň má MČ schválené dopravnou komisiou územie Zimného štadiónu. Primátor hl. m. SR Bratislavy považuje parkovací systém za jednu z priorít. MČ nebude v tejto otázke osobitne rozhodovať, pokiaľ nebudú jasné zásady na vybudovanie parkovacieho systému hl. m. SR Bratislavy.
Zredukovať PD - vybudovanie parkovacieho systému zo 6.000 € na výšku 1.000 € a realizáciu - vybudovanie parkovacieho systému z 35.000 € na 1.000 €.

Ing. Gašpierik  požiadal starostu MČ o stretnutie so všetkými poslancami MZ MČ B-NM a vedúcimi pracovníkmi MÚ B-NM, na ktorom by bol priestor na predloženie pripomienok a podanie návrhov k rozpočtu MČ na r. 2015. 
Starosta MČ plánuje uskutočniť so všetkými poslancami MZ finálne stretnutie pred zasadnutím  miestneho zastupiteľstva, resp. individuálne stretnutie za prítomnosti zástupcov poslaneckých klubov, na ktorom sa zosumarizujú všetky možnosti, predstavy a požiadavky. Prioritou ostáva Integrovaná stratégia rozvoja mestských oblastí a čerpanie nórskych fondov. V nasledujúcom období bude s poslancami, vedúcimi pracovníkmi MÚ a občanmi MČ diskutovať o vývoji a vízii mestskej časti na najbližších 10 rokov.

JUDr. Mikulec -  žiada v názve Rekonštrukcia nadchodu pri ŽS Vinohrady zmeniť „Vinohrady“ na „Predmestie“ a informáciu v akej forme by mala pokračovať dorábka tohto nadchodu. Verzia ucelenej stanice bola zamietnutá, oprava by vyšla na 142.000 € bez DPH, čo je veľmi vysoká suma. Vhodné by bolo vyhotoviť nový statický posudok.  
Ing. Gašpierik uviedol, že výška 30.000 € na realizáciu nevyhnutnej rekonštrukcie polovice nadchodu a modernizácie verejného osvetlenia je nízka čiastka, požiadal o reálnu čiastku.
Ing. Mgr. Baník - navrhol uskutočniť revíziu projektu, posúdiť jeho reálnosť a na základe zistených skutočností podá MR správu. 
Starosta MČ - vytvoriť položku „revízia projektu“ a zvýšiť čiastku na 35.000 €, aby bol prechod funkčný.  

3

V  diskusii vystúpili Mgr. Kusý, Ing. Mgr. Baník, Ing. Vítková, Ing. Galamboš, Mgr. Pfundtner, Ing. Winkler, JUDr. Mikulec a Ing. Gašpierik.

	Miestna rada odporučila MZ schváliť návrh investičných akcií mestskej časti Bratislava-Nové Mesto na rok 2015  s pripomienkami.
Miestna rada prijala uznesenie č. 01/04.

3. 	Návrh rozpočtu MČ B-NM na roky 2015 - 2017

Mgr. Kusý uviedol, že návrh rozpočtu MČ B-NM na r. 2015 pokračuje v dosiahnutých výsledkoch hospodárenia v uplynulých rokoch, vychádza z doteraz známych skutočností a nadväzuje na  predpokladané príjmy a výdavky. MČ musí znížiť výdavkovú časť minimálne o 600.000 €, nakoľko reálne príjmy nepresiahnu cca 15.000.000 €. Zdôraznil, že úlohou starostu MČ, Ing. Bielika ako predsedu komisie  finančnej, pre správu a nakladanie s majetkom MČ a RNDr. Ondrovej, ved. odd. hospodárskeho a finančného bude prehodnotiť celý rozpočet a následne ho za účasti všetkých poslancov MZ a vedúcich oddelení MÚ B-NM   zreálniť podľa požiadaviek a potrieb.   

RNDr. Ondrová, ved. odd. hospodárskeho a finančného uviedla, že predkladaný návrh rozpočtu predstavuje celkové príjmy a výdavky v objeme 23.763.847,40 €. Bežný rozpočet je rozpočtovaný v objeme 15.842.528,18 € a kapitálový rozpočet v objeme 7.921.319,22 €. Návrh rozpočtu kapitálových príjmov je v objeme 4.195.218,44 €, z toho vlastné zdroje predstavujú objem 99.070,00 € a kapitálové transfery predstavujú objem 4.096.148,44 €. Na pokrytie schodku rozpočtu kapitálových výdavkov sa navrhuje zapojiť finančné prostriedky z rezervného fondu vo výške 3.708.100,78 € a zostatok účelovo určených prostriedkov zo ŠR vo výške 18.000 €. V predloženom návrhu bola dodržaná hlavná zásada pri zostavovaní rozpočtu, zabezpečenie vyrovnaného rozpočtu. S cieľom udržať vyrovnaný bežný rozpočet sa krátili požiadavky jednotlivých správcov kapitol ako i rozpočtových organizácií. Súčasťou návrhu sú aj rozpočty rozpočtových organizácií a príspevkovej organizácie. 
Vzhľadom na skutočnosť, že napr. integrovaná stratégia v minulom roku nebola zrealizovaná do takej miery aký bol predpoklad, pôvodne rozpočtované čiastky sú v kapitálových výdavkoch odlišné. V príjmovej časti sa javí rozdiel vzhľadom k tomu, že EKO-podnik bol v r. 2012 rozpočtovou organizáciou a od r. 2013 je príspevková organizácia a príjmy z Tržnice ostávajú v EKO-podniku VPS. Rozpočet je spracovaný na základe návrhov správcou kapitol. 

Starosta MČ informoval členov MR o  dani za ubytovacie služby (cca 100.000 €), ktorá sa bude prerozdeľovať medzi  hl. mestom a mestskými časťami. 

RNDr. Ondrová uviedla, že ak by sa pristúpilo k vyhľadávacej činnosti dani z nehnuteľností, zvýšil by sa pre MČ  v príjmovej časti nárast tejto dane. Kapitálové výdavky sú spracované so súhlasom odd. výstavby, investícií a správy majetku. 

4

Ing. Gašpierik požiadal do stretnutia poslancov MZ so starostom MČ k rozpočtu predložiť položkový návrh rozpočtu, rozpísaný aj s komentárom. Spísané pripomienky k rozpočtu MČ z poslaneckého klubu a od občanov zašle starostovi MČ e-mailom. Zároveň požiadal spracovať za ostatné 4 roky prehľad o čerpaní rezervného fondu. 

JUDr. Mikulec požiadal doriešiť odstránenie druhej polovice starých garáží v lokalite Zátišie. Zanedbaný priestor bol vyčistený od odpadu a bezdomovci sa presťahovali do zostávajúcich nezlikvidovaných garáží.  

Mgr.  Kusý uviedol, že predloží nový návrh rozpočtu, ktorý bude zohľadňovať realitu, teda nesmie byť príjmová stránka vyššia ako 15,2 mil. € a zároveň bude zohľadňovať maximálne množstvo požiadaviek poslancov MZ a potrieb Miestneho úradu MČ B-NM. 

V diskusii vystúpili Mgr. Kusý, RNDr. Ondrová, Ing. Galamboš, Ing. Winkler, Ing. Gašpierik, JUDr. Mikulec a Ing. Vítková.

	Miestna rada zobrala na vedomie návrh rozpočtu MČ B-NM na r. 2015 - 2017 s pripomienkami a poveruje starostu po zapracovaní pripomienok a prerokovaní návrhu s poslancami predložiť nový návrh rozpočtu, ktorý bude zohľadňovať realitu.
	Miestna rada prijala uznesenie č. 01/05.

4.	Etický kódex voleného predstaviteľa MČ B-NM 

Mgr. Kusý, starosta MČ B-NM uviedol, že cieľom Etického kódexu, ktorý by MČ mala mať schválený, je posilniť transparentnosť riadenia, rozhodovania a konania samosprávy MČ. 
V diskusii vystúpili JUDr. Mikulec, Ing. Kollárik a Ing. Winkler.

Úloha:
Dopracovať a upraviť materiál Etický kódex volebného predstaviteľa MČ B-NM na rokovanie MR dňa 24. 2. 2015.					Z.: Ing. Winkler

	Miestna rada zobrala na vedomie Etický kódex voleného predstaviteľa MČ B-NM a poverila zástupcu starostu dopracovať materiál a predložiť na najbližšie rokovanie miestnej rady.   
Miestna rada prijala uznesenie č. 01/06.

5. 	Návrh  Dodatku č. 3 Rokovacieho  poriadku  Miestneho  zastupiteľstva MČ B-NM

Úloha:
Dopracovať a upraviť materiál Dodatok č. 3 Rokovacieho poriadku Miestneho zastupiteľstva MČ B-NM na rokovanie MR dňa 24. 2. 2015.			Z.: Ing. Winkler

	Miestna rada zobrala na vedomie Dodatok č. 3 Rokovacieho poriadku MZ MČ B-NM a poverila zástupcu starostu dopracovať materiál a predložiť na najbližšie rokovanie miestnej rady.   
Miestna rada prijala uznesenie č. 01/07.
5

6. 	Návrh  Dodatku č. 4 Rokovacieho poriadku Miestnej rady MČ B-NM

Úloha:
Dopracovať a upraviť materiál Dodatok č. 4 Rokovacieho poriadku Miestneho zastupiteľstva MČ B-NM na rokovanie MR dňa 24. 2. 2015.			Z.: Ing. Winkler

	Miestna rada zobrala na vedomie Dodatok č. 4 Rokovacieho poriadku Miestnej rady MČ B-NM a poverila zástupcu starostu dopracovať materiál a predložiť na najbližšie rokovanie miestnej rady.   
Miestna rada prijala uznesenie č. 01/08.

7. 	Návrh Dodatku č. 6 Rokovacieho poriadku Komisií Miestneho zastupiteľstva MČ B-NM

Úloha:
Dopracovať a upraviť materiál Dodatok č. 6 Rokovacieho poriadku Komisií Miestneho zastupiteľstva MČ B-NM na rokovanie MR dňa 24. 2. 2015.	Z.: Ing. Winkler

	Miestna rada zobrala na vedomie Dodatok č. 6 Rokovacieho poriadku Komisií Miestneho zastupiteľstva MČ B-NM a poverila zástupcu starostu dopracovať materiál a predložiť na najbližšie rokovanie miestnej rady.   
Miestna rada prijala uznesenie č. 01/09.

8. 	Návrh gescií poslancov Miestneho zastupiteľstva MČ B-NM za jednotlivé volebné okrsky pre volebné obdobie r. 2014 - 2018  
   
Materiál bol predložený na rokovanie do všetkých komisií MZ MČ B-NM. Všetky navrhnuté  zmeny, resp. výmeny poslancov v gesčných okrskoch bol realizovaný. 

Úloha:
Spracovať návrh podľa pripomienok členov MR a predložiť na rokovanie MZ MČ B-NM dňa 17. 2. 2015.									Z.: JUDr. Mikulec

V diskusii vystúpili Mgr. Pfundtner, Mgr. Kusý a Ing. Winkler. 

	Miestna rada  odporučila MZ schváliť gescie poslancov MZ MČ B-NM za jednotlivé volebné okrsky na volebné obdobie r. 2014 - 2018 s pripomienkami.   
Miestna rada prijala uznesenie č. 01/10.

9. 	Návrh časového harmonogramu zasadnutí Miestnej rady, Miestneho zastupiteľstva  a Komisií Miestneho zastupiteľstva MČ B-NM  na  r. 2015

	V súlade s Vecným plánom zasadnutí Miestnej rady MČ B-NM a Miestneho zastupiteľstva MČ B-NM na r. 2014 a § č. 12 ods. 1 zák. SNR č. 479/2010 o obecnom zriadení  v  znení  neskorších  predpisov, bol  predložený na schválenie Časový harmonogram 

6

zasadnutí MR, MZ a Komisií MZ MČ B-NM na r. 2015. V návrhu sú zapracované školské prázdniny, dni pracovného pokoja a štátne sviatky v r. 2015. Materiál bol predložený na pripomienkovanie do komisií MZ MČ B-NM. 

	Miestna rada  odporučila MZ schváliť Časový harmonogram zasadnutí Miestnej rady, Miestneho zastupiteľstva a Komisií MZ MČ B-NM na r. 2015 bez pripomienok.
Miestna rada prijala uznesenie č. 01/11.

10. 	Návrh vecného plánu  zasadnutí  Miestnej rady  MČ B-NM a  Miestneho zastupiteľstva MČ B-NM na r. 2015
   
Materiál bol predložený v zmysle schváleného Vecného plánu zasadnutí Miestnej rady a Miestneho zastupiteľstva na r. 2014, na základe podkladov od vedúcich jednotlivých oddelení MÚ B-NM a organizácií zriadených MZ MČ B-NM. Materiál bol predložený na pripomienkovanie do komisií MZ MČ B-NM. 

Miestna rada odporučila MZ schváliť Vecný plán zasadnutí Miestnej rady a Miestneho zastupiteľstva MČ B-NM na r. 2015 bez pripomienok.
Miestna rada prijala uznesenie č. 01/12.

11. 	Návrh doplnenia zástupcov zriaďovateľa do školských rád  

Mgr. Kusý  požiadal zástupcov poslaneckých klubov o nahlásenie zástupcov do školských rád v školách MČ B-NM. 
Zoznam navrhovaných zástupcov  zriaďovateľa do školských  rád:
ZŠ s MŠ Cádrova - p. Ágoston, Ing. arch. Novitzký, Mgr. Pfundtner, Ing. Vítková; 
ZŠ s MŠ Česká - MUDr. Dubček, Mgr. Norovský, Mgr. Sládek, Ing. Vítková; 
ZŠ s MŠ Jeséniova - p. Ágoston, Mgr. Pfundtner,  Mgr. Vlačiky, Ph.D., Ing. Vítková;
ZŠ Kalinčiakova - p. Ágoston, Mgr. Mikuš, Ing. Rattajová, Ing. Vítková;
ZŠ s MŠ Odborárska - Ing. Árva, JUDr. Mikulec, Mgr. Rafaj, Ing. Winkler; 
ZŠ s MŠ Riazanská - p. Ágoston, Ing. Bielik, Ing. Šebejová, PhD., Ing. Vítková;
ZŠ s MŠ Sibírska - Ing. Augustinič, MUDr. Dubravický, Ing. Galamboš, Ing. Vítková;
ZŠ s MŠ Za kasárňou - p. Ágoston, p. Balga, MBA, Ing. Gašpierik, Ing. Vítková.  

V diskusii vystúpili Mgr. Kusý, Ing. Vítková a Ing. Gašpierik.

	Miestna rada odporučila MZ schváliť doplnenie zástupcov zriaďovateľa  do  školských  rád s pripomienkami.
Miestna rada prijala uznesenie č. 01/13.

12. 	Návrh na voľbu šéfredaktora, podpredsedu a členov Redakčnej rady novín Hlas Nového Mesta 

Uplynutím volebného obdobia 2010-2014 skončilo aj funkčné obdobie Redakčnej rady Hlasu Nového Mesta. Vzhľadom na túto skutočnosť je potrebné predložiť nové nominácie a zvoliť nové zloženie redakčnej rady. Podľa čl. 7 Štatútu MČ B-NM volí šéfredaktora a členov Redakčnej rady Hlasu Nového Mesta miestne zastupiteľstvo. 
7		

Návrh na voľbu Redakčnej rady mesačníka Hlas Nového Mesta bude v zložení: 
predseda redakčnej rady: 	Mgr. Kusý
podpredseda redakčnej rady:	Ing. Škutková
členovia redakčnej rady: 	Ing. Gašpierik, JUDr. Korček, Ing. Líška a Ing. arch. Vaškovič.

	V diskusii vystúpili Ing. Gašpierik a JUDr. Mikulec.
	
	Miestna rada odporučila MZ schváliť šéfredaktora a členov Redakčnej rady mesačníka Hlas Nového Mesta, ktorá bude pracovať v zložení: predseda redakčnej rady: Mgr. Rudolf Kusý, podpredseda redakčnej rady: Ing. Škutková, členovia redakčnej rady: Ing. Libor Gašpierik, JUDr. Tomáš Korček, Ing. Marek Líška a Ing. arch. Peter Vaškovič bez pripomienok.
Miestna rada prijala uznesenie č. 01/14.

13. 	Návrh na voľbu poslancov do Programovej rady TV
   
Mgr. Kusý  uviedol, že MZ MČ B-NM na svojom 22. zasadnutí konanom 3. 6. 2014 zriadilo Programovú radu MČ B-NM pre televízne vysielanie. Podľa uznesenia členov Programovej rady volí miestne zastupiteľstvo. Vzhľadom na skutočnosť, že sa začalo nové volebné obdobie, je potrebné predložiť nové nominácie na členov a zvoliť nové zloženie Programovej rady. 
Voľba členov Programovej rady MČ B-NM pre televízne vysielanie v zložení: Ing. Árva, Mgr. Kriglerová, Mgr. Sládek a Ing. Rattajová.

V diskusii vystúpili JUDr. Mikulec a Ing. Gašpierik.
	
Miestna rada odporučila MZ schváliť členov Programovej rady MČ B-NM pre televízne vysielanie v zložení: Ing. Andrej Árva, Mgr. Zuzana Kriglerová, Mgr. Dan Sládek a Ing. Zuzana Rattajová bez pripomienok.
Miestna rada prijala uznesenie č. 01/15.

14.	Návrh  termínu a technicko-organizačného zabezpečenia školenia poslancov Miestneho zastupiteľstva MČ B-NM

Mgr. Kusý  uviedol, že materiál bol predložený z dôvodu nového volebného obdobia a oboznámenia poslancov s nevyhnutnými právnymi normami. Návrh bol prerokovaný v komisiách MZ, noví poslanci požiadali o zmenu termínu školenia z naplánovaného 18. 3. 2015 (streda), na 12. 2. 2015 (štvrtok) o 13.00 hod., v zasadacej miestnosti na VI. posch., č. 619 MÚ B-NM. Prednášky budú zamerané na zákony a predpisy dotýkajúce sa činnosti samosprávy.

	Miestna rada zobrala na vedomie termín a návrh technicko-organizačného zabezpečenia školenia poslancov MZ MČ B-NM  s pripomienkou.
Miestna rada prijala uznesenie č. 01/16.

8

15.	Návrh kultúrnych a športových podujatí organizovaných MČ B-NM na  r.  2015

Návrh predložil Mgr. Tettinger, hovorca starostu MČ B-NM. 

Úloha:
V zmysle pripomienky z Komisie pre kultúru, mládež, šport, voľný čas, IS a medzinárodné vzťahy doložiť do návrhu predloženého na rokovanie MZ predbežný finančný plán akcií a zasielať poslancom MZ pozvánky kultúrnych a športových akcií. 

Miestna rada odporučila MZ schváliť návrh kultúrnych a športových podujatí organizovaných MČ B-NM pre r. 2015 s pripomienkou.
Miestna rada prijala uznesenie č. 01/17.

16.	Návrh pristavovania veľkoobjemových kontajnerov na r. 2015 v MČ B-NM

Návrh predložil Ing. Molnár, riad. EKO-podniku VPS.

Ide o bezplatnú službu obyvateľom, ktorou sa poskytujú veľkoobjemové kontajnery na zber, odvoz a likvidáciu nadrozmerného odpadu z domácností. Súčasťou návrhu sú „Pravidlá uloženia odpadu do veľkoobjemového kontajnera“. 

Mgr. Kusý uviedol, že MČ B-NM sa snaží striedať lokality umiestnenia veľkoobjemových kontajnerov. Predložený materiál bol prerokovaný v komisiách MZ, ktoré žiadajú o nasledovné doplnenia, resp. zmeny:
-  rozdeliť kontajnery - 1 na Teplickej ul., 1 na Sibírskej ul. a 1 pre garáže Sliačska;
-  k jesennému upratovaniu pridať Biely kríž - Pri potoku;
- pridať kontajnery na Račianskej (medzi Tescom a  Europenziou) – jarné a jesenné upratovanie; 
-  v jesennom upratovaní Svätovojtešskú ul. Vyňať a miesto nej zaradiť Za kasárňou a Ľudové námestie;
-  doplniť Záborského ul., stojisko pri parkovisku a Stromovú ul. pri Dome kultúry;
-  doplniť Magurskú ul. č. 3 - 5 do plánu jarného upratovania;
-  nešpecifikovať presný termín jarného a jesenného upratovania pre Tupého ul. pri č. 25 a 51, ale kontajnery pristaviť až na základe požiadavky obyvateľov. 

Úloha:
Do predloženého návrhu na MZ zapracovať pripomienky komisií MZ.
									Z.: Ing. Molnár

	Miestna rada odporučila MZ schváliť pristavovanie veľkoobjemových kontajnerov pre r. 2015 s pripomienkami, zapracovať pripomienky z komisií MZ.
Miestna rada prijala uznesenie č. 01/18.

9

17.	Návrh na voľbu kandidátov do funkcie prísediacich Okresného súdu Bratislava III  

Návrh predložil Ing. Kollárik, prednosta MÚ B-NM.
	JUDr. Tomáš Michálek, predseda Okresného súdu Bratislava III, listom požiadal starostu MČ B-NM Mgr. Rudolfa Kusého o súčinnosť pri zabezpečovaní voľby prísediacich pre Okresný súd Bratislava III v súlade so zák. č. 385/2000 Z.z. o sudcoch a prísediacich na funkciu prísediacich na funkčné obdobie r. 2014 - 2018. Uvedení kandidáti funkciu prísediacich vykonávajú niekoľko volebných období za sebou a prejavili záujem túto funkciu vykonávať opätovne. 

V diskusii vystúpili Ing. Gašpierik, p. Červenková, Mgr. Kusý, Ing. Bielik a JUDr. Mikulec.

	Ing. Gašpierik navrhol výzvou na web stránke zapojiť ďalších občanov MČ B-NM, ktorí prejavia záujem o funkciu prísediaceho súdu. Zároveň požiadal o zaslanie podnetu na okresný  súd s požiadavkou predložiť životopisy a charakteristiky navrhnutých kandidátov.

	Ing. Bielik navrhol kandidátov na túto funkciu prizvať na rokovanie MZ, kde by sa osobne  predstavili.
  	
	P. Červenková  dodala, že žiadosti o výkon funkcie prísediacich sa adresujú na Okresný súd Bratislava III, ktorý záujemcov prelustruje a následne tieto žiadosti zašle MÚ B-NM na schválenie do MZ. Žiadosti z radov občanov, ktoré sú doručované na MÚ sú odstúpené priamo na okresný súd a ďalší postup je v ich kompetencii. V minulosti bola zverejnená výzva tohto charakteru, neprihlásil sa žiadny žiadateľ. 

Úloha:	
 Zverejniť na webovej stránke MČ B-NM výzvu o možnosti prihlásenia občanov a podanie žiadosti za kandidátov prísediacich Okresného súdu Bratislava III na volebné obdobie 4 rokov s vypísanými podmienkami i finančnou odmenou za výkon funkcie. 
								Z.: Ing. Kollárik

Miestna rada prerokovala návrh predsedu Okresného súdu Bratislava III na voľbu prísediacich a uložila prednostovi MÚ osloviť predsedu okresného súdu a požiadať ho o informácie o navrhovaných prísediacich a zverejniť na webovej stránke MČ B-NM oznam pre občanov o možnosti prihlásiť sa za prísediaceho súdu s pripomienkami.
Miestna rada prijala uznesenie č. 01/19.

18. 	Návrh na zrušenie obchodnej spoločnosti  Novomestská parkovacia spoločnosť, s.r.o.
   
Návrh spracovala Mgr. Biharyová, prac. odd. právneho, podnikateľského, evidencie súpisných čísiel a správy pozemkov.

MZ MČ B-NM na svojom zasadnutí dňa 26. 6. 2012 uznesením č. 11/37 schválilo založenie  spoločnosti  Novomestská  parkovacia  spoločnosť,  s.r.o.,  ktorej  zakladateľom 
10

a jediným spoločníkom je MČ. Na základe uvedeného uznesenia bola dňa 21. 9. 2012 spoločnosť založená zakladateľskou listinou a je zapísaná v Obchodnom registri Okresného súdu Bratislava I. Dňa 22. 12. 2014 bolo v súlade s ust. § 132 ods. 1 a § 125 ods. 1 písm. f) Obchodného zákonníka, prijaté rozhodnutie jediného spoločníka, ktorým boli vymenovaní noví konatelia spoločnosti, a to Ing. Pavla Galamboša z dôvodu vzdania sa funkcie konateľa, ktoré nadobudlo právne účinky dňom 5. 12. 2014, nahradil JUDr. Branislav Olšák a Ing. Martina Böhma z dôvodu vzdania sa funkcie konateľa, ktoré nadobudlo právne účinky dňom 22. 12. 2014, nahradila Mgr. Jana Biharyová.
Právna úprava zrušenia a zániku obchodnej spoločnosti je upravená v § 68 a nasl. Obchodného zákonníka. K zániku spoločnosti dochádza až dňom jej výmazu z obchodného registra s tým, že zániku obchodnej spoločnosti predchádza jej zrušenie s likvidáciou alebo bez likvidácie. 

V diskusii vystúpili Ing. Gašpierik, JUDr. Mikulec a Mgr. Kusý.

Ing. Gašpierik  navrhol vzhľadom na nedoriešenú situáciu v parkovacej politike ponechať parkovaciu spoločnosť a po pol roku podľa doriešenia parkovacieho systému návrh na zrušenie prehodnotiť.

Miestna rada stiahla z rokovania návrh na zrušenie obchodnej spoločnosti Novomestská parkovacia spoločnosť, s.r.o..
Miestna rada prijala uznesenie č. 01/20.

19. 	Návrh na predaj pozemku v správe MČ B-NM, vedeného v k. ú. Nové Mesto, zapísaný na LV č. 31, parc. č. 11410 pre p. MUDr. Martu Dobrovičovú

JUDr. Olšák, prac. odd. právneho, podnikateľského, evidencie súpisných čísiel a správy pozemkov uviedol, že opakovane predložil tento návrh za účelom odpredaja pozemku p. Dobrovičovej zastavaného jej rodinným domom za cenu 10.000 € (návrh o vzájomnej dohode), vzhľadom k tomu, že žiadateľka nedisponuje finančnou čiastkou 63.200 €, ktorá je vyčíslená znaleckým posudkom a v súvislosti s tým, že si tento pozemok neuplatnila v rámci reštitučného konania. Ak by nedošlo k dohode, právny zástupca žiadateľky je pripravený podať žalobu o určenie vlastníckeho práva na súd. 

	Návrh bol prerokovaný v komisii finančnej, pre správu a nakladanie s majetkom MČ, 
ktorá vo svojom stanovisku neschválila predložený návrh.

V diskusii vystúpili Ing. Galamboš, Ing. Vítková, Mgr. Moravcová Tomčíková, Mgr. Pfundtner, JUDr. Mikulec, Mgr. Kusý, Ing. Winkler a Ing. Gašpierik. 
	
Materiál „Návrh na predaj pozemku v správe MČ B-NM vedeného v k. ú. Nové Mesto, zapísaný na LV č. 31, parc. č. 11410 pre p. MUDr. Martu Dobrovičovú“, nezískal dostatočný počet hlasov. 
Miestna rada prijala uznesenie č. 01/21.

11

20. 	Návrh na zníženie nájomného za prenájom časti spoločenského domu „VERNOSŤ“ pre spoločnosť Vernosť, spol. s r. o.

Mgr. Moravcová Tomčíková, poverená ved. odd. právneho, podnikateľského, evidencie súpisných čísiel a správy pozemkov uviedla, že časť spoločenského domu „VERNOSŤ“ na Nobelovej č. 30 v Bratislave je nájomcovi Vernosť, spol. s r.o. prenechaná do nájmu na základe Zmluvy o nájme č. 128/02 zo dňa 29. 7. 2002 v znení jej 7 dodatkov. Na prízemí sa nachádza denné centrum seniorov, v súčasnosti so súhlasom nájomcu sa na prízemí zriaďuje knižnica.
 Pôvodný nájom bol dojednaný za prenájom priestorov na 3 podlažiach vo Vernosti o celkovej výmere 4.138 m2 a aj napriek zníženiu rozsahu nájmu, nebolo nájomcovi nájomné celkovo znížené, čo však nájomca akceptoval. V prípade schválenia zníženého nájomného bude dodatkom zároveň upravený aj rozsah predmetu nájmu, aby bol reálny stav zlúčený so zmluvným stavom a bude vypustené ustanovenie o tom, že spolu s budovou Vernosti je nájomca oprávnený užívať aj priľahlé pozemky, tvoriace parkovisko, nakoľko na uvedené nemá MČ právo, keďže neprišlo k uzatvoreniu zmluvy o zriadení vecného bremena uvádzanej v nájomnej zmluve, ani k nijakému inému právnemu vzťahu medzi vlastníkom týchto pozemkov - Istrochem reality, a.s. a MČ. Zároveň budú do dodatku doplnené štandardné povinnosti nájomcu v súvislosti s údržbou NP, vyplývajúce z platných právnych predpisov. 
Spoločnosť Istrochem reality, a.s. už v súčasnej dobe čiastočne užíva parkovisko pred budovou Vernosti, ako jediné vybudované parkovisko pri Vernosti, na čo má ako vlastník právo, a to formou vyhradeného parkovania a je predpoklad, že zaberie aj zvyšnú časť parkoviska. Za predpokladu, že parkovisko pred budovou nebude možné využívať vôbec, budova sa stane neprenajateľnou.

Miestna rada odporučila MZ schváliť zníženie mesačného nájomného za prenájom časti spoločenského domu „VERNOSŤ“ so súp. č. 1300, nachádzajúcom sa na Nobelovej č. 30 v Bratislave, v k. ú. Nové Mesto, na pozemku reg. „C“ KN parc. č. 13528, zapísanom na LV č. 3749, ktorý je na základe Zmluvy o nájme č. 128/02 zo dňa 29. 7. 2002 v znení jej dodatkov č. 1 až 7, prenajatý nájomcovi  spoločnosti Vernosť, spol. s r.o., so sídlom Nobelova č. 30, 831 02 Bratislava, zapísanej v Obchodnom registri Okresného súdu Bratislava I, oddiel: Sro, vložka číslo: 16540/B  na sumu vo výške 2.000 €  mesačne, ako prípad hodný osobitného zreteľa podľa ust. § 9a ods. 9 písm. c) zákona č. 138/1991 Zb. o majetku obcí v znení neskorších predpisov z dôvodu, že nájomca užíva predmet nájmu dlhodobo od r. 2002, do predmetu nájmu investoval vlastné finančné prostriedky, sám na vlastné náklady predmet nájmu udržiava počas celej existencie nájomného vzťahu, predmet nájmu užíva aj za účelom prevádzkovania telovýchovného zariadenia, určeného pre širokú verejnosť a z predložených podkladov je zrejmé, že nie je schopný platiť plnú výšku dohodnutého nájomného, ako aj z dôvodu, že nájomcovi bol zúžený rozsah predmetu nájmu v súvislosti s využitím priestorov na prízemí spoločenského domu pri hlavnom vchode, na vybudovanie knižnice MČ B-NM a to počnúc od 1. 1. 2015 do 31. 12. 2015.                                                                                                                                                                                                                                                                                                                                                                                                                                                                                                                                                                                                                                                                                                                                         
S podmienkami:
a/  dodatok č. 8 k  Nájomnej zmluve č. 128/02 obsahujúci - zníženie nájomného, zníženie rozsahu predmetu nájmu, vypustenie druhého odseku čl. III. Nájomnej zmluvy č. 128/02, ako aj obsahujúci doplnenie štandardných povinností nájomcu v súvislosti s údržbou NP

12

      bude nájomcom podpísaný v lehote do 30 dní od schválenia uznesenia v MZ. V prípade, že nájomca predmetný dodatok nepodpíše v lehote do 30 dní od schválenia uznesenia v  MZ, toto uznesenie stratí platnosť;
b/  počas doby zníženého nájomného, t.j. od 1. 1. 2015 do 31. 12. 2015, nie je nájomca oprávnený uplatniť ust. čl. V. bod 3. Zmluvy o nájme č. 128/02;
- bez pripomienok.
Miestna rada prijala uznesenie č. 01/22.

21. 	Návrh na prevod vlastníckeho práva k stavbe garáže súp. č. 4015 nachádzajúcej sa na pozemku reg. „C“ KN parc. č. 12781/227, k. ú. Nové Mesto pre MČ B-NM

Mgr. Moravcová Tomčíková uviedla, že  dňa 15. 4. 2014 ponúkol JUDr. Gabriel Debnár darovanie garáže, ktorá sa nachádza na pozemku parc. č. 12781/227 v k. ú. Nové Mesto. Pozemok, na ktorom je stavba garáže situovaná, je vo vlastníctve MČ a je evidovaný na LV č. 5510. Za účelom užívania pozemku, na ktorom sa stavba garáže nachádza, má darca s MČ uzavretú nájomnú zmluvu č. 10/2001 zo dňa 8. 1. 2001 v znení Dodatku č. 1 až č. 3. Zmluvne dohodnuté nájomné je uhrádzané riadne a včas a MČ neeviduje voči darcovi žiadne pohľadávky. V zaslanej ponuke darca uvádza, že on sám garáž nevyužíva už 10 rokov, avšak garáž je v užívaniaschopnom stave. V obave o jej možné poškodenie, keďže sa stavba nachádza v lokalite Zátišie, kde sa vyskytujú konfliktné skupiny obyvateľstva a vzhľadom ku skutočnosti, že stavbu sám nevyužíva, ponúkol vlastník stavbu MČ ako dar s možným využitím prostredníctvom príspevkovej organizácie EKO-podnik VPS. Podľa ust. § 628 ods. 2 Občianskeho zákonníka, darovacia zmluva musí byť písomná, ak je predmetom darovania nehnuteľnosť. Účtovná hodnota vyššie špecifikovanej stavby predstavuje sumu 1.000 €, a to na základe Znaleckého posudku č. 276/2014.

	Miestna rada odporučila MZ schváliť nadobudnutie stavby garáže so súp. č. 4015 nachádzajúcej sa na pozemku reg. „C“ KN parc. č. 12781/227, v k. ú. Nové Mesto od jej výlučného vlastníka - JUDr. Gabriel Debnár do vlastníctva MČ B-NM, a to na základe darovacej zmluvy a v súlade s ust. § 16 ods. 1 písm. a) Zásad hospodárenia a nakladania s majetkom MČ B-NM a s majetkom zvereným jej do správy hl. m. SR Bratislavou za podmienky, že darovacia zmluva bude darcom podpísaná v lehote 60 dní od schválenia uznesenia v MZ. V prípade, že darovacia zmluva nebude darcom  v uvedenom termíne podpísaná, uznesenie stráca platnosť bez pripomienok.
Miestna rada prijala uznesenie č. 01/23.

22. 	Návrh na schválenie prenájmu časti pozemkov reg. „E“ UO v k. ú. Nové Mesto v lokalitách ul. Sibírska č. 28 - 34, ul. Teplická, ul. Pionierska/Šuňavcová a lokalite ul. Pionierska /Kyjevská/Legerského, pre verejno-prospešné účely, od prenajímateľa Slovenský pozemkový fond, Búdkova č. 36, 817 15 Bratislava

Za účelom majetkovoprávneho vysporiadania vzťahov k pozemkom v lokalitách ul. Sibírska, Teplická, Pionierska, Šuňavcová, Kyjevská, Légerského sa MČ písomne obrátila na Slovenský pozemkový fond, ktorý k uvedeným pozemkom vykonáva správu. Jedná  sa  o tieto pozemky: parc. č. 12048/1, parc. č. 12029/2, parc. č. 12030/2, parc. č. 12032/2, parc. č. 11827/301, parc. č. 12148, parc. č. 12153/1, parc. č. 12154, parc. č. 12152/1, parc. č. 12149/1, 

13

parc. č. 12031/2, parc. č. 12045/1, parc. č. 12045/3, parc. č. 12042/1, parc. č. 12042/2, parc. č. 12041/1, parc. č. 12038, parc. č. 12039/1, parc. č. 11885/2. Rozsah prenajímanej plochy predstavuje 9.436 m2. Na pozemkoch sa nachádza medzibloková zeleň, o ktorú sa MČ stará a má tu záujem zriadiť voľné výbehy pre psov s možnosťou osadenia rôznych cvičiacich prvkov. Žiadosť o prenajatie pozemkov bola SPF zaslaná dňa 3. 6. 2014. Z odpovedi SPF vyplýva, že výška nájmu by predstavovala sumu 0,66 €/m2/rok. Nakoľko ide o verejno-prospešné využívanie záujmových pozemkov, MČ požiadala SPF o prehodnotenie oznámenej výšky nájmu. SPF vo svojej odpovedi uvádza, že novelizovaným interným pokynom o nájme pozemkov na iný ako poľnohospodársky účel bola upravená výška nájmu pozemkov, ak je nájomcom obec a teda je možné prenajatie týchto pozemkov bez ohľadu na rozsah prenajímaného územia za účelom údržby zelene za nájomné vo výške 10,00 €. Na základe uvedeného bol spracovaný návrh NZ s účelom nájmu na verejnoprospešné aktivity, ako je údržba zelene a vytvorenie priestoru pre venčenie/cvičisko psov, s dobou nájmu na neurčito a s výškou nájmu, podľa návrhu prenajímateľa 10 €/rok. 

Miestna rada odporučila MZ schváliť  prenájom časti pozemkov reg. „E“ UO v k. ú. Nové Mesto  bez pripomienok (výňatok z uznesenia).
Miestna rada prijala uznesenie č. 01/24.

23. 	Návrh na zmenu časti B. uznesenia MZ MČ B-NM č. 22/07 zo dňa 20. 4. 2010 vo vzťahu k zapracovaniu finančnej zábezpeky do Zmlúv o dielo súvisiacich s investičnou činnosťou MČ B-NM

Mgr. Moravcová Tomčíková  uviedla, že zmena časti B. uvedeného uznesenia MZ MČ B-NM je potrebná z dôvodu aplikačnej praxe, ako aj z dôvodu neúmerného finančného zaťaženia zhotoviteľov za prípadné zriadenie Bankovej záruky, taktiež aj z dôvodu urýchlenia zloženia finančných prostriedkov pred realizáciou samotného diela. 

	Miestna rada odporučila MZ schváliť zmenu uznesenia č. 22/07 zo dňa 20. 4. 2010 v časti B. bez pripomienok (výňatok z uznesenia).
Miestna rada prijala uznesenie č. 01/25.

24.	Návrh na vyhlásenie obchodnej verejnej súťaže na uzatvorenie nájomnej zmluvy na prenájom nebytových priestorov na Račianskej č. 87 v Bratislave

Mgr. Moravcová Tomčíková  uviedla, že  OVS je vyhlásená z dôvodu, že viacero záujemcov prejavilo záujem o tieto priestory. Nebytový priestor o výmere podlahovej plochy 144,77 m2, sa nachádza na prízemí bytového domu Račianska č. 87. Bol využívaný ako predajňa domácich potrieb od r. 2011, pričom posledný nájomca prestal NP užívať ešte v r. 2013 a bol s ním ukončený nájomný vzťah a od tohto času je NP nevyužívaný. V rámci OVS je navrhnuté uzavrieť nájom na dobu určitú, minimálne 5 rokov. V prípade uzavretia NZ na dobu určitú, je prenajímateľ viazaný výpovednými dôvodmi uvedenými v ust. § 9 zák. č. 116/1990 Zb. o nájme a podnájme NP v znení neskorších predpisov:
Výška základného nájomného je stanovená znaleckým posudkom Ing. Petra Vinklera                  na sumu vo výške 9.600 € ročne za celý NP, t.j. 2.400 € štvrťročne, a to bez prislúchajúcich zálohových platieb za služby spojené s nájmom, ktoré predstavujú sumu cca vo výške 254 €/mesačne.
14

Nebytový priestor spravuje odd. výstavby a investícií a správy majetku, referát majetku a správy bytov a nebytových priestorov MÚ B-NM.

V diskusii vystúpil Ing. Galamboš.
	Miestna rada  odporučila MZ schváliť vyhlásenie OVS na predloženie najvhodnejšieho návrhu na uzatvorenie nájomnej zmluvy na prenájom NP č. 12-902 nachádzajúceho sa na prízemí bytového domu so súp. č. 1528 na Račianskej č. 87 v Bratislave, postavenom na pozemku reg. „C“ KN parc. č. 12160, 12163 a 12168, nachádzajúcom sa v k. ú. Nové Mesto, evidovanom na LV č. 2902, ktorý je vo vlastníctve hl. m. SR Bratislavy a v správe MČ B-NM a schváliť priložené obchodné podmienky Obchodnej verejnej súťaže bez pripomienok.
Miestna rada prijala uznesenie č. 01/26.

25. 	Správa o činnosti Kancelárie pre participáciu,  informovanie o realizácii projektov participatívneho rozpočtu za rok 2014 a o procese participatívneho rozpočtu pre rok 2015

Mgr. Kusý uviedol, že Kancelária pre participáciu sa venuje príprave participatívneho rozpočtu, koordinuje tento proces, hlavne realizáciu pripravených návrhov a realizuje inovatívne participatívne procesy podľa zadania starostu MČ.  V roku 2014 sa realizovali projekty v celkovej hodnote 25.743 € z rozpočtu MČ a čiastka 30.000 €, ktorú MČ získala od sponzora.  

V diskusii vystúpil Ing. Galamboš, Ing. Gašpierik a Ing. Kollárik.

Mgr.  Bulko, poverený vedením Kancelárie pre participáciu zodpovedal nastolené pripomienky, oprava schodov medzi J.C.Hronského a Sibírskou, teda proces Škultétyho sa  bude realizovať v najbližších mesiacoch, je potrebné doriešiť majetkové vzťahy, ostáva to prioritou. 

	Miestna rada odporučila MZ zobrať na vedomie Správu o činnosti Kancelárie pre participáciu a proces participatívneho rozpočtu na rok 2015, bez pripomienok.
Miestna rada prijala uznesenie č. 01/27.

26.	Návrh splnomocnenca Miestneho zastupiteľstva MČ B-NM pre medzinárodné vzťahy	

Mgr. Kusý  uviedol, že z dôvodu rozšírenia činnosti Komisie MZ MČ B-NM pre kultúru, mládež, šport, voľný čas a informačné systémy o oblasť medzinárodných vzťahov navrhol na funkciu splnomocnenca pre medzinárodné vzťahy MUDr. Pavla Dubčeka. Náplň činnosti splnomocnenca pre medzinárodné vzťahy - spolupráca so zastupiteľskými úradmi, spolupráca s cudzincami s trvalým pobytom a prechodným pobytom na území MČ B-NM v oblasti športu, kultúry a vzdelávania, spolupráca s partnerskými mestami Praha, Brno, Wiener Neustadt, Kifisia - Grécko.

V diskusii vystúpili Ing. Gašpierik a Mgr. Kusý.
	
15

Miestna rada odporučila MZ schváliť MUDr. Pavla Dubčeka za splnomocnenca MZ MČ B-NM pre medzinárodné vzťahy bez pripomienok.
Miestna rada prijala uznesenie č. 01/28.

27.	Návrh na uplatnenie predkupného práva - DÔVERA zdravotná poisťovňa, a.s.

Mgr. Biharyová  prac. odd. právneho, podnikateľského, evidencie súpisných čísiel a správy pozemkov uviedla, že DÔVERA zdravotná poisťovňa, a. s., so sídlom Einsteinova č. 25, Bratislava, z pozície podielového spoluvlastníka nehnuteľnosti - stavba administratívnej budovy nachádzajúcej sa na Vajnorskej č. 21 v Bratislave, ponúkla MČ B-NM na odkúpenie časť svojho spoluvlastníckeho podielu na stavbe, a to vo výške 76/1000. Kúpna cena celkovo predstavuje sumu 400.000 €.  V súčasnej dobe MČ využíva priestory vstupu, šatne, sociálne zariadenia, ale ostatný podiel patrí spoločnosti DÔVERA. MČ B-NM vykonáva správu nehnuteľnosti na základe Protokolu 42/92 zo dňa 6. 4. 1992. V prípade, že MČ predkupné právo nevyužije, spoločnosť je oprávnená s nehnuteľnosťou disponovať.  

V diskusii vystúpili Mgr. Kusý a Ing. Gašpierik.

	Miestna rada po prerokovaní materiálu neodporučila MZ schváliť prijatie ponuky predkupného práva na časť spoluvlastníckeho podielu spoločnosti DÔVERA zdravotná poisťovňa, a.s., vo výške 76/1000 na stavbe administratívnej budovy nachádzajúcej sa na Vajnorskej č. 21 v Bratislave, súp. č. 1308, ktorá je postavená na pozemku reg. „C“ KN parc. č. 11355/2, bez pripomienok (výňatok uznesenia).
Miestna rada prijala uznesenie č. 01/29.

28.	Návrh na vyhlásenie obchodnej verejnej súťaže na uzatvorenie Nájomnej zmluvy na prenájom časti spoločenského domu „Vernosť“ a parc. č. 13528

	Návrh predložila Mgr. Moravcová Tomčíková. 
Bez úvodného slova.

	Miestna rada odporučila MZ schváliť vyhlásenie OVS na predloženie najvhodnejšieho návrhu na uzatvorenie NZ na prenájom časti spoločenského domu “Vernosť“, s.č. 1300, nachádzajúceho sa na Nobelovej č. 30 v Bratislave, parc. č. 13528, s rozlohou 4.624 m2, štvorcového pôdorysu s tromi nadzemnými podlažiami, s výnimkou: priestoru Denného centra seniorov (so samostatným vchodom, samostatnými meračmi a vlastným kotlom) nachádzajúcom sa na 1. nadzemnom podlaží o rozlohe 116 m2 a knižnice nachádzajúcej sa na 1. nadzemnom podlaží o rozlohe 214 m2; parc. č. 13528 o výmere 3.463 m2 so zriadeným vecným bremenom, právom umiestnenia a prevádzkovania rozvodne VN a trafostanice v prospech spol. Istrochem a.s.; všetko zapísané na LV č. 3749 v k.ú. Nové Mesto, vo výlučnom vlastníctve MČ B-NM a priložené obchodné podmienky OVS, bez pripomienok.
Miestna rada prijala uznesenie č. 01/30.

16

29.	Návrh členov Komisie pre činnosť EKO-podniku VPS    (ústny poslanecký návrh)  

JUDr. Mikulec, tajomník MR navrhol schváliť  za členov Komisie pre činnosť EKO-podniku VPS p. Balgu, MBA a Ing. Šebejovú, PhD.. Návrh Ing. Gašpierika bol p. Ágoston a Ing. arch. Novitzký.   

Úloha:

	Miestna rada odporučila MZ schváliť  členov Komisie pre činnosť EKO-podniku VPS - p. Andreja Balgu, MBA, Ing. Katarínu Šebejovú, PhD., p. Petra Ágostona a Ing. arch. Otto Novitzkého, bez pripomienok.
Miestna rada prijala uznesenie č. 01/31.

Po prerokovaní materiálov starosta MČ B-NM poďakoval členom miestnej rady za účasť a  ukončil  rokovanie MR.      

Ing.  Ľudovít   Kollárik 				Mgr. Rudolf   Kusý  
       	         prednosta					           starosta   

	
Ing. Jozef  Bielik
overovateľ

Bratislava 6. 2. 2015 
Zapísala: Anna Zachová

17